Supaṇṇa saṃyutta

O Supaṇṇa saṃyutta ou Discursos sobre os garuḍas é un texto budista do canon pali. Trátase do trixésimo saṃyutta do Saṃyutta nikāya, e forma parte do Khandha vagga. O seu contido refírese aos garuḍas, unhas deidades con forma de paxaro da mitoloxía budista.

 Estrutura 

 Situación no canon pali 
O Supaṇṇa saṃyutta forma parte do Khandha vagga, a terceira sección do Saṃyutta nikāya ou Volume dos discursos ligados. Este, á súa vez, é o terceiro dos cinco nikāyas do Sutta piṭaka ("Cesto dos suttas"), o segundo conxunto de textos do canon pali.

En concreto, o Supaṇṇa saṃyutta atópase entre o Nāga saṃyutta (Discursos sobre os nāgas) e o Gandhabbakāya saṃyutta (Discursos sobre os gandhabbas).

 Composición 
O libro está composto dun total de corenta e seis suttas. Os suttas do 4 ao 6, do 7 ao 17 e do 17 ao 46 están abreviados nun único discurso. Os seus títulos son os seguintes:

+NumeraciónTítulo1Suddhika sutta2Haranti sutta3Dvayakārī sutta4-6Dutiyādidvayakārīsuttattika 7-16Aṇḍajadānūpakārasuttadasaka 17-46Jalābujadānūpakārasuttattiṃsaka 

 Contidos 

 Resumo 
O Supaṇṇa saṃyutta ofrece unha descrición da natureza dos garuḍas, un tipo de deidade aviaria da mitoloxía budista. Na obra, o Buda explica o nacemento destas criaturas e a súa xerarquía, así como as razóns polas que un pode reencarnarse nelas.

 Nacemento dos garuḍas 
Segundo o texto, os garuḍas nacen de catro maneiras posibles: a partir de ovos, dun útero, da humidade, ou por xeración espontánea.

 Notas 

 Véxase tamén 

 Ligazóns externas 

 Supaṇṇa Saṃyutta(Sutta Central)

Categoría:Canon pali
Categoría:Budismo